एफडीआई पर वोटिंग: सर्वदलीय बैठक भी बेनतीजा\nसरकार की सारी उम्मीदें समाजवादी पार्टी और बहुजन समाज पार्टी के सहारे टिकीं हैं

नेता प्रतिपक्ष सुषमा स्वराज ने बैठक के बाद कहा कि विपक्ष एफडीआई पर संसद में बहस के बाद वोटिंग से कम पर नहीं मानेगा. दूसरी तरफ सरकार का कहना है कि वो इस मसले पर बहस के लिए तैयार है लेकिन मतदान के लिए नहीं.

समाजवादी पार्टी और बहुजन समाज पार्टी ने तो वोटिंग करने का निर्णय लोकसभा अध्यक्ष के ऊपर छोड़ने का निर्णय लिया है. लेकिन इन दोनों पार्टियों ने एक तरफ़ सरकार को राहत पहुंचाकर दूसरी तरफ उसकी आफत बढ़ा दी है.

सपा बसपा की मांगें

समाजवादी पार्टी ने संकेत दिए हैं कि अगर सरकार सरकारी नौकरियों में प्रमोशन के दौरान आरक्षण संबंधी विधेयक लाती है तो वो सरकार के खिलाफ मतदान करेगी.

दूसरी तरफ बहुजन समाज पार्टी इस बात पर अड़ी हुई है कि सरकार को सदन में सबसे पहले आरक्षण संबंधी विधेयक लाना चाहिए.

इस सारी रस्साकशी के केन्द्रीय संसदीय कार्य मंत्री कमलनाथ ने एक बार फिर से सभी पार्टियों से अपने-अपने रुख पर पुनर्विचार करने के लिए कहा है.

रीटेल के क्षेत्र में विदेशी निवेश को अनुमति पर सरकार मतदान को टालने की पूरी कोशिश कर रही है.

अगर सरकार की मतदान में हार हाती है तो तकनीकी रूप से उसके गिरने की कोई संभावना नहीं है लेकिन मतदान में हारने का अर्थ होगा कि यूपीए नैतिक रूप से सत्ता में रहने का अधिकार खो देगी.

इसके अलावा कांग्रेस नेतृत्व जो कि पूरे जोश से 2014 आम चुनाव में जाने की तैयारियों में लगा है उसके लिए इस हार का दाग मिटा पाना मुश्किल होगा और वह चुनावी गठबंधनों के लिए बहुत अच्छी हालत में नहीं होगा.

समीकरण 1

अगर समाजवादी पार्टी और बहुजन समाज पार्टी तृणमूल कॉंग्रेस के साथ एफडीआई के खिलाफ मत देने पर उतर आएँ तो सरकार के लिए मुश्किल खड़ी हो जाएगी. मगर इसकी संभावना कम है क्योंकि बहुजन समाज पार्टी और समाजवादी पार्टी दोनों ही संकेत दे चुकी हैं कि वे एफडीआई पर मतदान के पक्ष में नहीं हैं.

इस बात की प्रबल संभावना है कि दोनो वोटिंग की हालत में सदन से बाहर चली जाएँ. सरकार के प्रमुख घटक दल डीएमके के 18 लोकसभा सांसद हैं. उसके भी मतदान की हालत में सदन से अनुपस्थित रहने की संभावना है.

डीएमके द्वारा एफडीआई पर सरकार के खिलाफ वोट करने की हालत में सरकार ना केवल मतदान में हार जाएगी बल्कि उसकी साख को बुरी तरह से धक्का लगेगा. एक ऐसा घटक जो कि सरकार में हमेशा से...\n\ntl;डॉ:
एफडीआई के ऊपर मतदान पर गतिरोध को समाप्त करने के लिए केंद्र सरकार की ओर से बुलाई गई सर्वदलीय बैठक बेनतीजा रही है. वोटिंग पर ना विपक्ष माना ना सरकार ने घुटने टेके.